Kviečiame studentus teikti prašymus socialinėms stipendijoms pavasario semestrą gauti

Valstybinis studijų fondas **iki vasario 20 d. (imtinai)** kviečia studentus teikti **prašymus socialinėms stipendijoms gauti**.

Prašymus studentai turi teikti per Fondo internetinį tinklapį [<http://vsf.lrv.lt/lt/>] prisijungus prie Stipendijų ir finansinės paramos studentams informacinės sistemos „PARAMA“ (IS „PARAMA“) ir elektroniniu būdu užpidyi nustatytos formos prašymą (*Socialinė stipendija SS 2023 m. pavasario semestras*). Tik šiuo būdu užpildęs prašymą studentas gali pretenduoti į socialinę stipendiją.

Socialinę stipendiją, kurios dydis yra **318,50 € per mėnesį**, gali gauti visi aukštųjų mokyklų studentai, atitinkantys *bent vieną iš šių kriterijų*:

1. yra iš nepasiturinčių šeimų ar vieni gyvenantys asmenys, turintys teisę gauti arba gaunantys socialinę pašalpą pagal Lietuvos Respublikos piniginės socialinės paramos nepasiturintiems gyventojams įstatymą;
2. turi teisės aktų nustatyta tvarka nustatytą 45 procentų ar mažesnį darbingumo lygį arba sunkų ar vidutinį neįgalumo lygį;
3. yra ne vyresni kaip 25 metų ir jiems iki pilnametystės įstatymų nustatyta tvarka buvo nustatyta globa (rūpyba) arba jų tėvai (turėtas vienintelis iš tėvų) yra mirę.

​Primename, kad kiekvieną semestrą reikia pateikti naują prašymą.

Daugiau informacijos apie socialines stipendijas: <http://www.vsf.lrv.lt/lt/studentams/soc-stipendijos>